Comencen els treballs de neteja i desinfecció amb aigua tractada amb ozó
2025-07-24

A més de les labors diàries de neteja de carrers i barris, que segueix el seu curs, la Brigada Municipal d’Obres de l’Ajuntament de Burjassot, ha començat també a netejar i a desinfectar determinades zones del municipi amb aigua tractada amb ozó, aconseguida a partir d’una màquina generadora d’ozó.

Va ser fa uns dies quan, Esther, veïna de Burjassot, va cedir a l’Ajuntament aquesta màquina que treballa per a aportar ozó a l’aigua, aconseguint així un alt poder desinfectant. Així, gràcies a l’acció solidària d’Esther, la Brigada d’Obres disposarà, fins al mes d’agost, d’aquesta potent eina de desinfecció, que ja ha començat a utilitzar en algunes zones de Burjassot, tal com s’observa en les imatges.

Utilitzat com a desinfectant, l’ozó té una acció molt ràpida a baixes concentracions, tant en aigua com en aire, sent molt eficaç en l’eliminació de fongs, bacteris, virus i altres microorganismes.